राजर्षि उदय प्रताप सिंह
राजर्षि उदय प्रताप सिंह (३ सितम्बर १८५० - १९१३) भिनगा के राजा थे। वे महान परोपकारी व्यक्ति थे। वाराणसी स्थित उदय प्रताप कॉलेज उनके द्वारा स्थापित हुआ था। उदय प्रताप कालेज की स्थापना के अलावा भिनगा राज अनाथालय, कमच्छा महेन्द्रवी छात्रावास (काशी हिन्दू विश्वविद्यालय), दण्डीस्वामी मठ वाराणसी का निर्माण भी राजर्षि जी ने ही करवाया था। आचार्य महावीरप्रसाद द्विवेदी ने अपनी पुस्तक में लिखा है कि बनारस मे एक ऐसा भिनगाराज अनाथालय है जो विना जाति-धर्म पूछे सबको शरण देता है और सबकी सेवा करता है। काश हर राजघराना योग्य व्यक्ति ऐसा कार्य कर पाता? राजर्षि ने रामकृष्ण मिशन की स्थापना में भी मदद की। बताया जाता है कि स्वामी विवेकानन्द से उनकी बनारस में ही मुलाकात हुई थी।